Erik Svedahl

Erik Svedahl (1960–) er en norsk diplomat, fra 2020 Norges ambassadør i Kyiv i Ukraina.

Liv og virke 
Svedahl er utdannet cand.philol.

Han har vært tilknyttet utenrikstjenesten siden 1993. Han hadde stilling som underdirektør i Utenriksdepartementet fra 2004 til 2006. Da begynte han som ambassaderåd ved Norges ambassade i Beijing der han arbeidet frem til 2010. Samme stilling hadde han deretter ved ambassaden i Bangkok frem til 2015.

Fra 2015 til 2017 var han seniorrådgiver i Utenriksdepartementet.

I 2017 ble han generalkonsul i Murmansk, før han i 2020 overtok ambassadørstillingen ved Norges ambassade i Kyiv.

Referanser 

Norske diplomater
Norges ambassadører til Ukraina